Goiatz Labandibar Arbelaitz

Goiatz Labandibar Arbelaitz (Oiartzun, Gipuzkoa, 1985eko, ekainaren 18a) euskal idazlea da. Kazetaritzan lizentziaduna da eta kazetari gisa egiten du lan.

Biografia 
Komunikazioan lan egiten du. Oarsoaldeko Hitza egunkarian  eta zenbait komunikabidetan lan egin edota kolaboratzen du. Aipatzekoak dira Berrian argitaratutako "Metaforikoki", "Oinezkoa" eta "Atzerakontua" ipuin sortak, baita IVAPen argitaratutako "Felice" eta "Aizpatasuna" ere.

Geltokiak edo helduta entzuteko abestiak (Elkar, 2013) da bere lehen lana, Igartza Sariari esker argitaratua.

Etxepare Euskal Institutuak eta Donostia 2016 Fundazioak 2016ko udan Poloniako Wroclaw hirian egonaldi artistiko bat egiteko Goiatz Labandibar aukeratu zuten. Argazkilari poloniar batzuek zein euskaldunek egindako argazki batzuetan oinarrituta hamabi ipuin labur egin zituen ekitaldi horretan. Aipaturiko proiektua "Hala bazan... klixk!" izan zen.

Erakurleak irakurle talde digitala izan zena dinamizatu zuen.

Oiartzungo Irakurle Taldea dinamizatzen du.

Tartean Teatroak taularatutako “Salaketa” lanaren idazlea izan da. Lan honengatik jaso zuten Chamizok eta Martinezek Pabellon 6ko VIII Teatro Arineko jardunaldietan "Kriseilu" saria 2021ean

22.Korrika-ko azken bi unitate didaktikoetan parte hartu du, ipuina sortuz.

ETBko 2022-2023 denboraldiko Mihiluze programan gidoilari modura lan egiten du.

Lanak 
 Geltokiak edo helduta entzuteko abestiak. (2013) Elkar.
 Fotogramak. (2016) Elkar.
 Hori zen dena (2019) Alberdania.
 Interpretazioak g minorren poesia lana (Bermingham, 2020) 
 2019-2020ko Gabriel Aresti sariak (Erein, 2021). Hainbat egile
 Hamaika kutixi. Hainbaten artean. (1545 argitaletxea, 2021) 
 Amez. (2022) Alberdania.
 Hizkien alde manifestua (2022) Iñaki Zapirain Retegirekin batera. 
 Bekatua (2023) Erein.

Sariak 

 Iparragire saria. Bizitza lapurrak (2004)
 Igartza saria  Interrail proiektua.(2010)
 Igartza saria (2011) 
 Mariasun Landa saria (Errenteria). Valverde ahizpak, piano partituretan idatzitako bizitzak (2013)
 Pedro Atarrabia saria. Florentina (2017)
 Gabriel Aresti. Akzesita. Senide kontuak  (2019)
 Mariasun Landa saria (Errenteria) Errenteriako merkatua, emakumeen plaza lanarekin (2019)
 Xabier Portugal Poesia lehiaketa. 2. Saria. Interpretazioak g minorren (2020)
 Café Bar Bilbao Teatro laburren lehiaketa. Salaketa (2020)
 Ramiro Pinilla (Getxo). Biharamuna (2021)
 Julene Azpeitia Saria (Zumaia). Alter egoak (2021)
 Mariasun Landa saria (Errenteria). Aizateko sasi-maistrak (2022)
 Bihotzaren hitzak 2023. Euskarazko lehenengo saria. Musa (2023)

Herritar aitortza 
"Oiartzuar emakumeak udalekuetan" egitasmoaren barruan, bere izena eraman zuen haur talde batek 2018an.

Erreferentziak

Kanpo estekak 
 Euskal idazleen elkartea.
 Erakurleak.
 Literaturaren zubitegia (Armiarma): Goiatz Labandibar.
 Goiatz Labandibar Twitter

Euskal idazleak
Oiartzualdearrak
Euskal kazetariak
Emakume idazleak
Oiartzuarrak
Emakume kazetariak